Februar 2022: Ankomst i Middenheim

* Forrige sesjon: 6. Mars 2022: Veien til Middenheim

Etter en lang reise fra Altdorf ankommer gruppen vår omsider den stolte Middenheim-byen i nord. Her møter de de majestetiske akveduktene som fører opp til byen fra lavlandet på ulike sider av byen. Gruppen ankommer fra sør, en strekning tettpakket med tilreisende til Middenheim og karnevalet.

Men gruppen møter også mange på vei UT av byen, slik de har gjort hele veien fra Altdorf. På vei inn til byen blir gruppen oppsøkt av en illsint trollmann som tar kontakt med Semirhage. Hans navn er Rolfus Haffenvest og advarer Semirhage som magibruker mot å dra inn i Middenheim. Han klager på at han som trollmann må betale absurde summer "bare for å eksistere". Han klager på en viss herr Sparsam som årsaken for **dokumentskatten** Middenheim har innført.

### Skattelagt

Ved ankomst i byen blir det spurt om de er eller noensinne har vært en magibruker eller prest. Tiberius bløffer seg forbi, Semirhage må betale ekstra for å være magibruker.

Alles navn, beskrivelse, opphav, ankomsttid og oppgitte svar registreres i en bok av vaktstyrken ved portene.

Deretter slipper gruppen inn i byen.

### Sudtor og Gateguttene

Endelig inne i Middenheim er det sent på ettermiddag/tidlig kveld. De kommer inn i Sudtor, der gatene er bygget i etasjer over hverandre blant fattige og lavere middelklasse bygninger. Bydelen pulserer med nyankomne reisende i byen, og over alt er det folk som prøver å få seg et sted å bo, kjøpe tjenester eller bare finne frem i byen.

Heltene våre kommer i kontakt med en gruppe gategutter, ledet an av en frekk liten kar som heter Karl. De hjelper dem å finne et sted å bo, for en pen liten sum penger. I tillegg får de en avtale om å møtes neste dag, der Karl og co kan hjelpe gruppen i kontakt med en mann som "har svar på spørsmål" om folk og liv i Middenheim.

### Templar's Arms

Takket være Karl innlosjeres gruppen på Templar's Arms i Geldmund, like nord for Sudtor. Her klarer gruppen å skvise seg inn i noe som virker som byens siste ledige rom så tett før karnevalet.

Templar's Arms er en koselig plass, tettpakket med folk fra hele keiserriket. Uli Breitner er vertshuseieren. Vertshuset har et militært tema, med sverd rustning, kart og andre militære artikler som pynt i lokalene.

### Hoffen Strasse

Gruppen oppsøker Hoffen Strasse, ved De Kryssede Nøkler. Dette er adressen boksen fra Matthias Blucher var adressert til. Det viser seg å være en nøkkelsmeds butikk, med leiligheter i flere etasjer over. Utenfor henger et skilt med to kryssede nøkler.

Når spillerne ankommer er hele huset og butikken spikret igjen med blanker, vindusskoddene er festet med lås og slå og bygget er tydeligvis forlatt. Bygningen er nedtagget i symboler for Ulric, som økser, ulvehoder og lignende - og fullt av anti-Sigmaritt-slagord er skrevet flere steder.
Ut fra en sidegate dukker det opp en gutt som spør om boksen er til Kaptein Scarlach. Han klager over at leveringen har tatt lang tid, og sier han har ventet på dem i et døgn. Han ber dem følge etter dem, og etter noen svinger i trange gater leder ham dem rett inn i det som skal vise seg å være et bakholdsangrep....

### Purple Hand velkomst

For i en gate som går opp noen trapper blir heltene våre omringet av totalt ni personer i de umiskjennelige lilla klærne, en stor gruppe foran og en stor gruppe bak. En høyreist kvinne kledt i helt lilla klær roper ut til gruppen:

"Kastor Lieberung! Kom med oss og be om tilgivelse foran Magister Magistrien, og dine kompanjonger får leve!"

Etter noen sekunder betekningstid begynner Werner å gå mot de lillakledte og gir tegn til å overgi seg.

Men akkurat i dette øyeblikket oppdager Semirhage at kvinnen i lilla er dekket i kaos magi, og hun roper ut i frykt og sinne. Semirhage gjør seg klar til å kaste magi mot kaos-tilbederne, men ikke uten at de reagerer først.

Kvinnen i lilla setter øynene i Semirhage og begynner å forme et eller annet mørkt trylleformular. Det lykkes imidlertid ikke, og gruppen vår kan gå til angrep.

Etter noen minutters kamp overvinner gruppen vår de lillakledte. Men ikke uten kostnad. Etter å ha vist sine grusomme skyggemagi og slått ut flere lillakledte, blir Semirhage pepret av armbrøst-piler - og overlever kun mirakuløst (ved bruk av Fate point). Ellers var gruppen blodig og forslått, men i live.

### Tilbake til vertshuset

Heltene våre fikk bekreftet det de fryktet: At det hele var en misforståelse og at helt fra Blucher i sør til Middenheim i nord var de satt opp i en planlagt felle. Hvem var Kaptein Scharlach - og hva skjedde på De Kryssede Nøkler? Og hva var Bluchers samarbeid med de lillakledte? Og ikke minst; hva var det i boksen og brevet de hadde jobbet så hardt for å levere?

Gruppen besluttet å stikke raskt fra bakgaten angrepet hadde funnet sted i, og søkte veien tilbake til vertshuset The Templar's Arms.

De hastet forbi det travle oppholdsrommet og stuet seg sammen på et av gruppens rom. Her åpnet de esken fra Blucher til Scarlach, og leste omsider det nå flekkete, slitte, men fremdeles intakte brevet.

Inne i esken fant de syv gjenstander, som for det meste bare var skrot: et håndtak, en rusten kniv, en rottes hodeskalle osv.

I brevet fra Blucher kan de imidlertid lese at Blucher leverer seks gjenstander, og gruppen mistenker at det var dem selv som var leveransen - og ikke esken.... Blucher håper innsatsen hans vil bli husket og belønnet i fremtiden.

Samtidig legger de merke til at navnet Franz Steinhäger er nevnt i brevet, og der ringer det en liten bjelle for gruppen. Steinhäger var nemlig en av de som var involvert i det skumle plottet som truet Bögenhafen.

Gruppen går til slutt til sengs, etter en lang reise som endelig har ført dem i en varm, men kanskje ikke så veldig trygg (?) seng....

* Neste sesjon: Første dag i Middenheim